«Զբոսաշրջությունը զարգացնելու առումով Լոռու մարզը լուրջ ծրագրեր ունի իր ռազմավարության շրջանակում։ Արդեն առաջիկա տարիներին կքաղենք մեր կազմած ծրագրերի պտուղները։ Որոշ ծրագրերի շնորհիվ արդեն իսկ հաջողություններ ունենք՝ զբոսաշրջիկների 17 տոկոս աճ վերջին 3 տարվա համեմատ։ 2017 թվականն այդ առումով աննախադեպ էր՝ կտրուկ ավելացել էր զբոսաշրջիկների թիվը։ Մենք բազմաթիվ ծրագրեր ենք իրականացնում ոչ միայն տեղական ինքնակառավարման մարմինների, այլև միջազգային կառույցների հետ։ Մարզպետարանը նույնպես զբաղվում է այդ աշխատանքներով։ 2017-2025 թթ. ռազմավարության մեջ բոլոր կետերը հստակ ներառված են, և ըստ տարիների մենք նախատեսում ենք զբոսաշրջության աճ, քանի որ այն տնտեսության մեջ համարվում է կարևոր ճյուղերից մեկը»,- ընդգծեց Նալբանդյանը։